Юлия Друнина
Очаквах те

Превод от руски: Диана Павлова, —

chitanka.info

Очаквах те,

и вярвах

убедено:

да вярвам трябва, за да понеса отново

и битките,

и походите,

изтощението

и тътена в укрития-гробове.

Аз преживях.

И среща под Полтава.

Окопен май.

Войнишки неуют.

По устави неписаното право

да имам

тези мои пет минути.

Минута щастие разделяме на две.

Обстрел,

на косъм

е смъртта от нас.

И взрив!

А нежността на твоите очи

да е до мен

и ласкавият ти,

притихващ глас.

Минута щастие разделяме на две.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.